paragraph_text: Drugi morejski rat, poznat i kao Mali rat ili Sinjski rat, vojni sukob između Mlečana i Osmanskog Carstva, koji je trajao od 1714. do 1718. godine. U vojni sukob se 1716. godine, uključila i Habsburška Monarhija, na strani Mlečana. Rat je završio porazom Osmanlija i sklapanjem mira u Požarevcu, uz znatne teritorijalne dobitke za pobjedničku stranu. Veći dio teritorijalnog proširenja, Habsburzi su izgubili u sljedećem ratu protiv Osmanlija.